《偈六十三首》
宋代·释道宁

禅家流，勿忌讳。
干木随身，逢场作戏。
有时高卧白云，有时持盂闹市。
有时爱抚没弦琴，有时善宣无量义。
有时似痴似騃，有时为祥为瑞。
不是碧眼胡，亦傅大士，
住，住，
他年自有知音知，何必清风动天地。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。